
BIROULUI  PERMANENT

AL

CAMEREI  DEPUTAŢILOR

Vă înaintăm, alăturat, raportul asupra proiectului de Lege privind aprobarea Ordonanței Guvernului nr.15/2019 pentru reglementarea unor măsuri fiscal bugetare, trimis cu adresa nr. PLx.539/2019, Camera Deputaţilor fiind Cameră decizională. 
În raport cu obiectul şi conţinutul său, proiectul de Lege face parte din categoria legilor ordinare.

	PREŞEDINTE,

Bogdan – Iulian HUŢUCĂ

RAPORT 

asupra proiectului de Lege privind aprobarea Ordonanței Guvernului nr.15/2019 pentru reglementarea unor măsuri fiscal bugetare
În conformitate cu prevederile art. 94 din Regulamentul Camerei Deputaţilor, republicat, Comisia pentru buget, finanțe și bănci a fost sesizată spre dezbatere pe fond cu proiectul de Lege privind aprobarea Ordonanței Guvernului nr.15/2019 pentru reglementarea unor măsuri fiscal bugetare.
Senatul, în calitate de primă Cameră sesizată, a adoptat potrivit art. 115 alin (5) din Constituția României, republicată, proiectul de lege în ședința din data de 21 octombrie 2019.  

Conform prevederilor art.75 din Constituţia României, republicată, şi ale art.91 din Regulamentul Camerei Deputaţilor, republicat, Camera Deputaţilor este Cameră decizională.

La întocmirea raportului s-a avut în vedere avizul favorabil al Comisiei pentru muncă şi protecţie socială, avizul favorabil al Comisia pentru administraţie publică şi amenajarea teritoriului, avizul nefavorabil al Consiliului Economic și Social şi avizul favorabil al Consiliului Legislativ. 

Proiectul de lege supus dezbaterii, are ca obiect de reglementare modificarea OUG 77/2009 privind organizarea şi exploatarea jocurilor de noroc, în sensul că „veniturile activității proprii se utilizează pentru prevenirea dependenței de jocuri de noroc” şi modificarea OUG 20/2013 privind înființarea, organizarea şi funcționarea Oficiului Naţional pentru Jocuri de Noroc în sensul că Oficiul funcționează cu un număr de 211 posturi de funcționari publici şi personal contractual, iar 10 posturi se utilizează pentru derularea activității finanțate integral din venituri proprii şi se finanțează exclusiv din bugetul acestei activități
În conformitate cu prevederile art. 61 din Regulamentul Camerei Deputaţilor, republicat, membrii Comisiei au examinat proiectul de lege menționat mai sus, în ședința cu prezență fizică şi online din data de 3 iunie 2021.

La lucrările Comisiei deputații şi-au înregistrat prezența conform listei de prezență.

La dezbaterea proiectului de lege au participat, în calitate de invitaţi,  din partea Oficiului Naţional pentru Jocurile de Noroc, domnul Tiberiu-Alin Ion Teodor – preşedinte şi din partea Ministerului Finanţelor domnul Lucian Heiuş – secretar de stat.
În urma dezbaterii proiectului de lege şi a opiniilor exprimate, deputații prezenți, au hotărât cu majoritate de voturi, să propună plenului Camerei Deputaţilor un raport de adoptare a proiectului de Lege privind aprobarea Ordonanței Guvernului nr.15/2019 pentru reglementarea unor măsuri fiscal bugetare,  în forma adoptată de Senat.
În raport cu obiectul şi conținutul său, proiectul de lege face parte din categoria legilor ordinare.

	PREŞEDINTE,

Bogdan – Iulian HUŢUCĂ
	SECRETAR,

Iulius Marian FIRCZAK


Şef serviciu

Giorgiana Ene

Consilier parlamentar

 Vasilica Popa

